ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea Proiectului tehnic (DTAC, PTE + DDE) și a indicatorilor tehnico-economici pentru obiectivul de investiții „Lucrări privind racordarea la rețeaua electrică pentru stația de încărcare rapidă ce va fi amplasată pe str. Salcâmului, Municipiul Lugoj – LOT 3”**

Având în vedere referatul nr. 16/59979/(RI19)339 din 12.06.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 103 din 12.06.2024 privind aprobarea Proiectului tehnic (DTAC, PTE + DDE) și a indicatorilor tehnico-economici pentru obiectivul de investiții „Lucrări privind racordarea la rețeaua electrică pentru stația de încărcare rapidă ce va fi amplasată pe str. Salcâmului, Municipiul Lugoj – LOT 3”;

Luând în considerare raportul de specialitate nr. 16/61099/(RI19)347 din 17.06.2024 întocmit de Biroul management proiecte, programe;

Luând în considerare avizul nr. 58 din 19.06.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Având în vedere Lucrarea nr. 16642363/2023 – Alimentare cu energie electrică stație de încărcare pentru autobuze electrice, Municipiul Lugoj, str. Salcâmului, nr. FN, C.F. 415212, jud. Timiș, întocmită de AHM-SMARTEL S.R.L., înregistrată în evidențele instituției noastre sub nr. 16/56344 din 04.06.2024;

Ținând cont de Hotărârea Consiliului Local al Municipiului Lugoj nr. 176 din 22.06.2023 privind aprobarea Studiului de Fezabilitate și a indicatorilor tehnico-economici pentru obiectivul „Autobază și stații de încărcare pentru autobuze electrice”;

Luând în considerare prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

Luând în considerare prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

În conformitate cu art. 129 alin. (2) lit. b) și alin. (4) lit. d), art. 136 și art. 139 alin. (3) lit. e) din O.U.G. nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** - Se aprobă Proiectul tehnic (DTAC, PTE + DDE) pentru obiectivul de investiții „Lucrări privind racordarea la rețeaua electrică pentru stația de încărcare rapidă ce va fi amplasată pe str. Salcâmului, Municipiul Lugoj – LOT 3”, întocmit de AHM-SMARTEL S.R.L., anexa nr. 1 la prezenta hotărâre.

**Art.2.** - Se aprobă indicatorii tehnico-economici şi descrierea sumară a investiţiei pentru obiectivul de investiții „Lucrări privind racordarea la rețeaua electrică pentru stația de încărcare rapidă ce va fi amplasată pe str. Salcâmului, Municipiul Lugoj – LOT 3”, conform anexelor nr. 2 și nr. 3 la prezenta hotărâre.

**Art.3.** - Îndeplinirea prevederilor prezentei hotărâri se încredinţează Biroului management proiecte, programe.

**Art.4.** - Prezenta hotărâre se comunică:

- Instituţiei Prefectului, judeţul Timiş;

- Primarului interimar al municipiului Lugoj;

- Direcţiei administraţie publică locală;

- Direcției buget-cheltuieli;

- Biroului management proiecte, programe;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 97 din 21.06.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |